projecte-aina/catalan_government_crawling huggingface dataset:
Préstecs per a autònoms, empreses o entitats (públiques o privades) amb seu social o operativa a Catalunya per a la realització d'inversions sostenibles i respectuoses amb el medi ambient o necessitats de circulant que impulsin projectes d'economia verda, economia circular i/o eficiència energètica, entre d'altres.
Per a inversió: amb caràcter general, per privats, entre 0,5 M€ i fins a 2,5 M€ per projecte; per públics, entre 2,5 M€ i 10 M€.
Per projectes d'import superior, es podria cofinançar amb una altra entitat financera.
Es pot finançar fins el 100% de la inversió.
Per a inversió: per privats, màxim de 20 anys; per públics, fins a 30 anys amb possibilitat de fins a 2 anys de carència inclosa al termini.
Per a circulant: fins a 5 anys, amb possibilitat de fins a 1 any de carència inclòs.
Interès: EURIBOR a 12 mesos més un diferencial de fins el 2,80%.
En cas d'entitats sotmeses a principis de prudència, el tipus d'interès s'aplicarà segons la normativa.
Comissió: d'obertura, màxima del 0,25%; per cancel·lació total o parcial, màxima del 0,25%.
En cas de tipus fix, caldrà afegir els costos de ruptura associats.
Préstecs per finançar les obres de manteniment estructural, accessibilitat i eficiència energètica en comunitats de veïns, ubicades en els barris socials que administra l'Agència de l'Habitatge de Catalunya (AHC).
Abans d'iniciar la sol·licitud, assegura't que l'edifici és un dels gestionats per l'AHC en l'enllaç de barris socials o la sol·licitud no podrà ser admesa a tràmit.
Import: fins a 20.000€ per habitatge amb un mínim de 30.000€ per comunitat.
Comissió: d'obertura, màxim del 0,25%, amb un mínim de 150€.
Per a més informació sobre l'elegibilitat dels projectes per part de l'Agència de l'Habitatge de Catalunya podeu consultar l'ordre d'ajuts publicada al Diari Oficial de la Generalitat de Catalunya.
Préstecs per finançar les obres de manteniment estructural, accessibilitat i eficiència energètica en comunitats de veïns.
Aquestes comunitats de veïns hauran de ser solvents, amb un índex de morositat igual o inferior al 5%.
Import: fins a 20.000€ per habitatge amb un mínim de 30.000€ per comunitat.
Comissió: d'obertura, màxim del 0,25%, amb un mínim de 150€; d'amortització anticipada total i parcial, del 0,25% més els costos de cancel·lació del swap (permuta).
Per a més informació sobre l'elegibilitat dels projectes per part de l'Agència de l'Habitatge de Catalunya podeu consultar les bases reguladores per a l'accés a ajuts en forma de préstecs i la convocatòria publicada al Diari Oficial de la Generalitat de Catalunya.
Préstecs per finançar entitats socials i ajuntament per a la compra de pisos destinats a lloguer social (requalificats com HPO), l'adquisició dels quals derivi de l'exercici dels drets de tanteig i retracte que té legalment reconeguts la Generalitat de Catalunya i també per adquisicions mitjançant contractes de compravenda.
Compten amb una bonificació del cost financer per part de l'Agència de l'Habitatge de Catalunya.
Les operacions aprovades comptaran amb una bonificació del tipus d'interès del 2% per part de l'Agència de l'Habitatge de Catalunya.
Per a més informació sobre l'elegibilitat dels projectes de cara a la bonificació del tipus d'interès per part de l'Agència de l'Habitatge de Catalunya podeu consultar l'acord marc i l'addenda del 2018.
En cas d'entitats sotmeses a prudència financera, el tipus d'interès s'aplicarà segons normativa i no gaudiran de la bonificació.
Préstecs per finançar projectes de promoció d'habitatge de protecció oficial o allotjaments dotacionals per destinar a lloguer o cessió d'ús en règim general.
Compten amb una bonificació del cost financer per part de l'Agència de l'Habitatge de Catalunya.
Import: a partir de 100.000€ i fins al 100% del cost d'execució dels habitatges (sòl i locals exclosos) amb un màxim de 100.000€ per habitatge.
En cas d'allotjaments dotacionals l'import màxim és de 57.000€.
També es poden finançar habitatges procedents de la rehabilitació d'edificis, l'expropiació o l'adquisició de promocions d'habitatges en fase d'execució que posteriorment es qualifiquin com habitatges amb protecció oficial.
S'adment el finançament d'aparcaments sempre que la construcció vingui imposada pel plantejament urbanístic.
Termini: fins a 25 anys, amb fins a 2 anys de carència inclosos.
Les operacions aprovades comptaran amb una bonificació del tipus d'interès del 2,25% per part de l'Agència de l'Habitatge de Catalunya.
Per tant, el tipus d'interès final serà fix del 2%.
Per als promotors sotmesos a prudència financera s'aplicarà el tipus d'interès segons normativa i no gaudiran de bonificació.
Per a més informació sobre l'elegibilitat dels projectes de cara a la bonificació del tipus d'interès per part de l'Agència de l'Habitatge de Catalunya podeu consultar l'ordre d'ajuts publicada al Diari Oficial de la Generalitat de Catalunya.
Comissió: d'obertura, màxim del 0,5%; d'amortització anticipada, màxim del 0,25% de l'import amortitzat; i els costos de cancel·lació del swap (permuta).
Garanties: hipoteca de la construcció i penyora dels lloguers.
En funció del projecte, se'n podran demanar d'altres.
Préstecs per finançar inversions en actius fixos, materials, immaterials i financers.
Inclou la possibilitat de cofinançar amb una altra entitat financera, amb iguals condicions i garanties.
Import: fins al 80% del projecte, amb un mínim de 250.000€ i un màxim de 10.000.000€.
En cas de cofinançament amb una altra entitat financera, es podran considerar altres imports.
Tipus d'interès: referenciat a l'Euríbor, més un diferencial a determinar segons el projecte.
Termini: entre 5 i 15 anys, amb fins a 2 anys de carència inclosos.
Comissions: a determinar segons projecte i termini.
Garanties: a determinar segons el projecte.
Per alguns projectes, l'operació podrà comptar amb l'aval d' Avalis de Catalunya.
Préstecs per facilitar la liquiditat a autònoms i microempreses amb seu social o operativa a Barcelona que hagin estat afectades per la situació derivada de la COVID-19.
Preferentment dels sectors del Comerç, Restauració, Turisme, Indústries Creatives, Cures, Educació i Esport, i operacions sol·licitades per dones treballadores autònomes i empresàries.
L'Ajuntament de Barcelona hi col·labora a través de l'Oficina d'Atenció a les Empreses de Barcelona Activa, mitjançant la qual es podran presentar les sol·licituds.
Termini: 5 anys amb 1 any de carència inclòs.
EURIBOR a 12 mesos més un diferencial del 2,80%.
Per part de l'ICF, EURIBOR a 12 mesos més un diferencial de l'1,85%; per part d'Avalis, Comissió de Risc Anual Anticipada del 0,95%.
Comissions: sense comissions d'obertura, d'estudi ni de cancel·lació anticipada.
Garanties: Aval d'Avalis de Catalunya pel 100% del capital més 90 dies d'interessos ordinaris.
Demana el teu préstec " B·Crèdits ".
Préstecs per facilitar la liquiditat a autònoms i empreses del sector primari que hagin estat afectats per la situació derivada de la COVID-19.
Termini: fins a 5 anys amb fins a 1 any de carència inclòs.
Interès: EURIBOR a 12 mesos més un diferencial del 3%.
Garanties: com a complement de les garanties que aporti el titular, el Departament de la Vicepresidència i d'Economia i Hisenda assumeix, davant l'ICF, el 80% del risc viu.
Consulta aquí la documentació necessària per al tràmit de la teva sol·licitud.
Préstecs per facilitar la liquiditat a mitjans de comunicació catalans afectats per la situació derivada de la COVID-19.
Aquesta línia es destina a avançar l'import de les subvencions que el Departament de la Presidència atorgui als beneficiaris.
Interès: EURIBOR a 12 mesos més un diferencial màxim del 3%.
Addicionalment, com a complement de les garanties que aporti el titular, el Departament de la Vicepresidència i d'Economia i Hisenda assumeix, davant l'ICF, el 80% de l'import formalitzat del total de la línia.
Consulta aquí la documentació necessària per al tràmit de la teva sol·licitud.
Préstecs per facilitar la liquiditat de les entitats esportives inscrites al Registre d'Entitats Esportives del Consell Català de l'Esport (CCE), afectades per la situació derivada de la COVID-19.
Termini: fins a 5 anys, amb fins a 1 any de carència inclòs.
Interès: EURIBOR a 12 mesos més un diferencial de fins el 3%.
Addicionalment, com a complement de les garanties que aporti el titular, el Consell Català de l'Esport assumeix, davant l'ICF, el 80% de l'import formalitzat del total de la línia.
Per a més informació, consulta el detall de les bases reguladores d'aquesta línia de finançament i la convocatòria publicada al Diari Oficial de la Generalitat de Catalunya.
Consulta aquí la documentació necessària per al tràmit de la teva sol·licitud.
Actualment, el termini per presentar sol·licituds ha finalitzat.
Acord de corresponsabilitat per al tractament de dades personals entre l'ICF i el CCE
Aval davant les altres entitats financeres per facilitar la liquiditat de les empreses catalanes a conseqüència de la situació derivada de la COVID-19.
Import: aval de com a màxim el 80% del nominal i entre 1M€ i 5M€.
Termini: fins a 5 anys amb fins a un any de carència per a autònoms i pimes; fins a 4 anys, amb 1 any de carència per la resta.
Comissions: Comissió d'Administració i Risc (CAiR) de l'1%.
Les operacions aprovades comptaran amb l'assumpció del 80% del risc creditici de l'operació per part del Departament de la Vicepresidència i d'Economia i Hisenda.
Contacta amb la teva entitat financera per realitzar l'operació que l'ICF avalarà.
Actualment, l'ICF té convenis actius amb Arquia, Bankia, Caixabank i Caixa d'Enginyers.
Un cop gestionada, l'entitat financera es posarà en contacte amb l'ICF per iniciar la sol·licitud d'aval.
Documentació sol·licitud ICF Crèdit - COVID-19
Sol·licitud ICF Crèdit - COVID-19 (avals)
Declaració responsable COVID-19
Informació per a les entitats financeres
L'article 3 del Decret llei 6/2020, de 12 de març, de mesures urgents en matèria assistencial, pressupostària, financera, fiscal i de contractació pública, per tal de pal·liar els efectes de la pandèmia generada pel coronavirus SARS-CoV-2, estableix previsions en matèria financera amb l'objectiu de mantenir l'activitat econòmica i l'estabilitat dels llocs de treball en l'àmbit de les petites i mitjanes empreses.
L' acord del Govern de 28 d'abril de 2020, autoritza signar el Conveni de col·laboració entre el Departament de la Vicepresidència i d'Economia i Hisenda i l'Institut Català de Finances, pel qual es regula el fons associat al finançament ICF COVID-19.
Les empreses i autònoms tenen accés a aquests avals a través de les entitats financeres.
Aquestes hauran d'estar registrades i supervisades pel Banc d'Espanaya i hauran de subscriure el següent acord amb l'ICF per participar en aquesta línia d'avals:
Per a més informació contactar amb [EMAIL].
Fons de capital risc destinat a invertir en projectes transformadors i de creixement.
EMPRESES PARTICIPADES PEL FONS ICF CAPITAL EXPANSIÓ II:
- Import de la inversió: 2,3 M€
- Projecte: adquisició d'unitat productiva
- Més informació sobre la inversió: Sala de premsa
Presentació ICF Capital Expansió II (Growth)
EMPRESES PARTICIPADES PEL FONS CAPITAL EXPANSIÓ:
Varador 2000 és una empresa capdavantera al sector nàutic català, especialitzada en la reparació integral i el manteniment d'embarcacions.
La pime catalana preveu invertir més de 2 milions d'euros en l'ampliació que està duent a terme a les seves instal·lacions al Maresme.
El fons Capital Expansió ha realitzat la inversió mitjançant un préstec participatiu per impulsar el creixement de l'empresa.
El fons Capital Expansió de l'Institut Català de Finances (ICF) ha invertit 600.000 euros a Varador 2000, pime catalana especialitzada en la reparació integral i el manteniment de tot tipus d'embarcacions.
El fons ha realitzat la inversió mitjançant un préstec participatiu per impulsar el creixement de l'empresa.
Varador 2000, amb seu a Arenys de Mar, és una empresa capdavantera al sector nàutic català amb més de 30 anys d'història.
Està especialitzada en reformes, reparació i manteniment d'embarcacions, i en la gestió d'espais portuaris (amarratges, serveis de varada, etc.).
L'empresa, de capital 100% català, desenvolupa la seva activitat principal a Arenys de Mar, on disposa d'una base tècnica de 10.000 m2 equipada tecnològicament per dur a terme tots els processos industrials vinculats a la nàutica (mecànica, hidràulica, pintura, ebenisteria, electrònica i soldadura, entre d'altres).
En els darrers anys, Varador 2000 ha internacionalitzat la seva activitat –més del 60% dels seus clients són estrangers– i ha posat en marxa la base nàutica per a grans eslores Mataró Marina Barcelona, transformant una antiga dàrsena pesquera en una moderna marina per a superiots.
La pime catalana és pionera en el desenvolupament del sector de les grans eslores a Catalunya.
L'empresa preveu invertir més de 2 milions d'euros en l'ampliació que està duent a terme a les seves instal·lacions al Maresme, tant a Arenys de Mar com a Mataró, per donar servei al segment d'embarcacions de 20 a 50 metres d'eslora.
Recentment, també ha obert delegació a Palma per donar suport als seus clients de les Illes Balears i preveu obrir altres punts d'assistència i suport en d'altres destins de navegació.
El fons Capital Expansió és un fons de capital risc, creat per l'ICF l'any 2012.
L'objectiu d'aquest fons és invertir en empreses amb seu a Catalunya –amb un volum de facturació superior als 4 milions d'euros– per impulsar el seu creixement, internacionalització i consolidació.
Mitjançant el préstec participatiu, el fons no entra en la gestió directa del negoci, a diferència de la inversió directa en el capital.
A través d'aquest instrument financer, el fons aporta recursos a l'empresa, el retorn dels quals, s'adapta i té en compte l'evolució del negoci.
L'empresa Legna Consultors ha assessorat i col·laborat amb Varador 2000 per dur a terme aquesta operació.
La inversió s'ha realitzat mitjançant un préstec participatiu.
La pime catalana destinarà aquests recursos a potenciar el seu pla d'expansió a nivell internacional.
ADELTE és líder mundial en el disseny, fabricació i manteniment de passarel·les d'embarcament de passatgers per a creuers i ferris.
El fons Capital Expansió de l'Institut Català de Finances (ICF) ha invertit 2 milions d'euros a ADELTE Group, especialitzada en el disseny, fabricació instal·lació i manteniment de solucions d'enginyeria innovadores per a la indústria del transport aeroportuari, portuari i terrestre.
Capital Expansió ha realitzat la inversió mitjançant un préstec participatiu, amb l'objectiu de donar suport al pla d'expansió i creixement internacional impulsat per la pime catalana.
ADELTE és líder mundial en el disseny, fabricació i manteniment de passarel·les d'embarcament de passatgers, especialment al sector portuari, i preveu créixer en aquest àmbit també al sector aeroportuari.
La companyia, fundada el 1963, té la seva seu central a Barcelona i compta amb una plantilla de 120 persones.
Té oficines a Madrid i Miami i fàbrica a Montsó (Osca).
El fons Capital Expansió és un fons de capital risc, creat per l'ICF l'any 2012.
L'objectiu del fons és donar suport als projectes de creixement, internacionalització i consolidació sectorial d'empreses catalanes, a través de la inversió en capital i/o préstecs participatius.
El fons, dotat amb 20 milions d'euros, inverteix en empreses amb seu a Catalunya amb un volum de facturació superior als 4 milions d'euros.
La pime catalana, especialitzada en la digitalització dels processos de venda, ha desenvolupat i patentat un nou concepte de venda online i d'atenció al client personalitzada, multimèdia i multi dispositiu.
El fons Capital Expansió de l'Institut Català de Finances (ICF) ha invertit 1 milió d'euros a la pime catalana Whisbi Technologies especialitzada en la digitalització dels processos de venda de les empreses.
El fons ha realitzat la inversió mitjançant un préstec participatiu convertible per impulsar la internacionalització i el creixement de l'empresa, especialment al mercat nord americà.
Whisbi Technologies ha desenvolupat i patentat un nou concepte de venda online i d'atenció al client personalitzada - multimèdia i multi dispositiu -, que entre d'altres funcions, permet a l'usuari viure a distància i en temps real l'experiència de compra en un botiga física.
Per a les empreses, és un servei de valor afegit que a més, els permet incrementar significativament els ratis de conversió en vendes.
Whisbi, fundada el 2008 per Alexandre Bisbe i Jose Luís Cantero, té la seva seu central i centre de R+D a Barcelona; disposa d'una oficina comercial a Madrid i filials al Brasil i als Estats Units, on preveu créixer significativament en els propers mesos.
La companyia treballa per a grans empreses del sector d'automoció, el sector financer i el sector de les telecomunicacions, entre d'altres.
A més dels socis fundadors, Whisbi compta en el seu accionariat amb Active Ventures Partners i Bertelsman Digital Media Investments, entre d'altres.
El fons Capital Expansió és un fons de capital risc, creat per l'ICF l'any 2012 que inverteix en capital o a través de productes financers de quasi capital.
L'objectiu d'aquest fons és invertir en empreses amb seu a Catalunya –amb un volum de facturació superior als 4 milions d'euros– per impulsar el seu creixement, internacionalització i consolidació.
Mitjançant la figura del préstec participatiu convertible, el fons no entra en la gestió directa del negoci, a diferència de la inversió directa en el capital.
A través d'aquest instrument financer, el fons aporta recursos a l'empresa, el retorn dels quals, s'adapta i té en compte l'evolució del negoci.
En funció de variables del negoci i/o bé altres operacions corporatives podria convertir-se parcial o totalment en capital.
L'empresa catalana, líder en serveis energètics al mercat espanyol i amb una forta presència internacional, centra la seva activitat en projectes d'estalvi, eficiència energètica i generació distribuïda en els sectors industrials i de serveis.
La inversió reforçarà l'expansió comercial de la companyia i augmentarà la capacitat d'investigació i desenvolupament de la seva filial Wattabit.
El fons Capital Expansió de l'Institut Català de Finances (ICF) ha invertit 1,5 milions d'euros en el capital de l'empresa catalana Enertika especialitzada en serveis energètics d'estalvi, eficiència i generació distribuïda de l'energia en els sectors industrials i de serveis.
La inversió s'emmarca dins d'una ampliació de capital de 5 milions d'euros gestionada per Caixa Innvierte Industria i complementada per d'altres inversors.
Amb aquesta ampliació de capital, Enertika reforçarà la seva expansió comercial a Espanya, Llatinoamèrica, el Marroc i Orient Mitjà, posicionant-se com un dels operadors de serveis energètics independents de referència en el sector de les infraestructures urbanes i industrials.
A més, part de la inversió es destinarà a augmentar la capacitat d'investigació i desenvolupament de la seva filial Wattabit, especialitzada en solucions tecnològiques per a la gestió intel·ligent de l'energia.
Enertika, fundada el 2008 per Francesc Tarongí, té la seva seu central a Barcelona i compta amb delegacions a Madrid, Bilbao, Sevilla, Granada, Canàries i Lisboa.
En l'àmbit internacional, té filials al Marroc, Mèxic i Guatemala i espera ampliar la seva presència a Colòmbia, Xile i Orient Mitjà.
La companyia, que compta amb una cartera de clients integrada per grans empreses del sector industrial i de serveis, ha aconseguit recentment l'adjudicació del contracte de renovació i gestió de l'enllumenat públic de la ciutat de Marràqueix (Marroc) per un import de 50 milions d'euros.
El fons Capital Expansió és un fons de capital risc, creat per l'Institut Català de Finances (ICF) que inverteix en capital o a través de productes financers de quasi capital (préstecs participatius convertibles) amb tiquets d'entre 0,5M€ i 2,5M€ per operació.
L'objectiu d'aquest fons és invertir en empreses amb activitat a Catalunya -amb un volum de facturació superior als 4 milions d'euros- per impulsar el seu creixement, internacionalització i consolidació.
L'empresa catalana, amb seu a Sant Jaume dels Domenys (Baix Penedès), es dedica a la transformació i comercialització de producte fresc fumat.
La inversió permetrà doblar la capacitat productiva a Catalunya i adquirir una companyia del sector.
El fons Capital Expansió de l'ICF han invertit 1,3 milions d'euros en l'empresa catalana Reyes Varón dedicada a la transformació i comercialització de producte fresc fumat, principalment salmó i bacallà.
La companyia, amb seu a Sant Jaume dels Domenys (Baix Penedès), té capacitat per produir 550 tones l'any i està especialitzada en la importació de salmó noruec, que processa i comercialitza L'operació s'ha instrumentalitzat a d'un préstec participatiu convertible per import de 1,3 milions d'euros que ha acompanyat una ampliació de capital dels actuals accionistes.
La inversió permetrà assolir un doble objectiu de creixement, orgànic i inorgànic.
D'una banda, Reyes Varón doblarà la seva capacitat productiva amb la creació de noves línies de producció.
De l'altra, l'empresa ha formalitzat l'adquisició de la societat Benfumat que li permetrà incrementar la seva cartera de productes, penetració al mercat i esdevenir, a nivell consolidat, un dels principals actors de mercat en aquest segment d'alimentació.
Reyes Varón és una empresa familiar que va néixer el 1993.
Des del 2017, està gestionada per Collins Capital que ha desenvolupat una línia de treball basada en la millora contínua, creixement ordenat, estratègia comercial proactiva, la remodelació de la imatge corporativa de l'empresa i la consolidació de la marca dintre del sector.
Capital Expansió és un fons de capital risc, creat per l'ICF, dirigit a pimes en fase creixement.
Aporta recursos propis a les companyies a través d'ampliacions de capital o de productes financers de quasi capital (préstecs participatius convertibles) amb un volum d'inversió a partir d'1 milió d'euros per operació que, aviat, s'ampliaran fins a 5.
Les inversions es fan en empreses amb activitat a Catalunya i amb un volum de facturació superior als 4 milions d'euros, amb l'objectiu d'impulsar el seu creixement, internacionalització i facilitar l'adquisició d'altres companyies.